धीरे-धीरे मैंने पाया कि मैं रंग की समस्या पर एक अभियान में लग गई हूँ। जब कोई सेल्स गर्ल मुझे गोरा होने की क्रीम बेचने की कोशिश करती है या ब्यूटी सैलून की महिला मेरी त्वचा को ब्लीच करने का इसरार करती है, मैं पाती हूँ कि मैं इसके खिलाफ उन्हें भाषण पिला रही हूँ। शायद इसमें से कुछ भाषणबाजी अनावश्यक होती है, क्योंकि ये औरतें खुद भी सिस्टम का शिकार हैं। विचित्र बात यह है कि कोई कितना ही शिक्षित या संपन्न हो, इससे इस पूर्वाग्रह में कोई फर्क नहीं पड़ता। वे सौंदर्य की जड़ मान्यताओं से ऊपर नहीं उठ पाते।